**În lacrimile mele**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lacrimile mele,

eu știu că încă nu te-am pierdut.

E adevărat că nu sunt decât rodul

imaginației unei stele

Dar chiar și așa, îți jur

Fidel îți sunt.

Le șterg rând pe rând, pe obraz timid curg

precum un cuget de speranță se ivește

în amurg-

și nu știu dacă eu sunt mai real sau ele sunt.

Promite-mi, iubire, că eu sunt acela din visul tău înlăcrimând

și că-n al tău suspin, o nemurire

e dovada vie că amorul veșnic ne va ține

pe pământ.